== Englandskrigene ==
{{uddybende|Englandskrigene}}
[[Fil:PocockBattleOfCopenhagen.jpg|thumb|[[Slaget på Rheden]] i 1801.]]For ikke at blive inddraget i den fransk–britiske storkonflikt sluttede Danmark sig i år [[1800]] til det svensk–russisk–preussiske [[neutralitetsforbund]]. Da den danske regering nægtede at træde ud af forbundet, angreb englænderne med viceadmiral [[Horatio Nelson]] i [[1801]] den danske flåde på [[Slaget på Reden|Reden]] ud for København. Kronprinsen fulgte slaget fra et værelse på 8.sal i [[Vestindisk Pakhus]] . Det står endnu, som da pakhuset blev bygget i [[1781]]. Under svære tab fik Nelson tilintetgjort en stor del af de danske skibe – flere af de engelske var gået på grund i det vanskelige farvand mellem [[Middelgrunden (Øresund)|Middelgrunden]] og [[Refshaleøen]].<ref>Dirckinck-Holmfeld: ''På sporet af København'' (s.122-123), forlaget Borgen, København 1993, {{ISBN|87-418-6815-3}}</ref> Men da en betænkelig admiral [[Hyde Parker (1739–1807)|Hyde Parker]] gav Nelson signal til at indstille kampen, satte denne efter sigende sin kikkert for sit blinde øje og fortsatte kampen. Nelson sendte en forhandler i land med et brev til Kronprins Frederik. Under trusler om at brænde de erobrede danske skibe med mandskabet om bord, gav kronprinsen efter for de britiske krav og indstillede skydningen. Det var ved den lejlighed, at den unge danske søhelt [[Peter Willemoes]] udmærkede sig.
Titler Religion Samfund Historie